S-1546/2022

Mál þetta, sem dómtekið var 15. júní sl., er höfðað með ákæru, útgefinni af lögreglustjóranum á höfuðborgarsvæðinu 29. mars 2022, á hendur T-kk-þgf H-kk-þgf Þ-kk-þgf, kt. [...], [...], Reykjavík, fyrir eftirtalin sérrefsilagabrot:

1. Fíkniefnalagabrot með því að hafa, fimmtudaginn 31. maí 2018, haft í vörslum sínum, í sölu- og dreifingarskyni, 1.641,90 gaf kannabislaufi, 134,46 gaf maríhúana og 26 kannabisplöntur sem ákærði hafði ræktað um nokkurt skeið og til þess dags sem lögregla fann við húsleit, á heimili ákærða að [...] í Reykjavík, og lagði hald á.

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 808/2018.

2. Umferðarlagabrot með því að hafa, laugardaginn 30. janúar 2021, ekið bifreiðinni [...] undir áhrifum áfengis og óhæfur til þess að stjórna henni örugglega vegna áhrifa ávana- og fíkniefna (í blóði mældist 400 ng/ml af kókaíni, 30 ng/ml af metamfetamíni og vínandamagn 0,53‰) norður Reykjanesbraut í Hafnarfirði við [...]uns aksturinn var stöðvaður af lögreglu.

Telst þetta varða við 1. mgr., sbr. 2. mgr., 49. gr. og 1. mgr., sbr. 2. mgr., 50. gr., allt sbr. 1. mgr. 95. gr., umferðarlaga nr. 77/2019.

3. Umferðarlagabrot með því að hafa, föstudaginn 26. mars 2021, ekið bifreiðinni [...] sviptur ökurétti og undir áhrifum áfengis (í blóði mældist vínandamagn 1,63‰) um Norðlingabraut í Reykjavík við Olís uns aksturinn var stöðvaður af lögreglu.

Telst þetta varða við 1. mgr., sbr. 3. mgr., 49. gr. og 1. mgr. 58. gr., allt sbr. 1. mgr. 95. gr., umferðarlaga nr. 77/2019.

4. Umferðarlagabrot með því að hafa, miðvikudaginn 7. apríl 2021, ekið bifreiðinni [...] sviptur ökurétti og undir áhrifum áfengis (í blóði mældist vínandamagn 1,27‰) austur Borgarbraut á Akureyri, við Dalsbraut, uns aksturinn var stöðvaður af lögreglu.

Telst þetta varða við 1. mgr., sbr. 3. mgr., 49. gr. og 1. mgr. 58. gr., allt sbr. 1. mgr. 95. gr., umferðarlaga nr. 77/2019.

5. Umferðarlagabrot með því að hafa, sunnudaginn 11. apríl 2021, ekið bifreiðinni [...] sviptur ökurétti og óhæfur til þess að stjórna henni örugglega vegna áhrifa ávana - og fíkniefna (í blóði mældist 405 ng/ml af amfetamíni og 1700 af MDMA) um Geirsgötu í Reykjavík, við hús nr. [...], uns aksturinn var stöðvaður af lögreglu.

Telst þetta varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

6. Umferðarlagabrot með því að hafa, mánudaginn 12. apríl 2021, ekið bifreiðinni [...] sviptur ökurétti og óhæfur til þess að stjórna henni örugglega vegna áhrifa ávana- og fíkniefna (í blóði mældist 80 ng/ml af amfetamíni og 740 af MDMA) um vestur Skólavörðustíg í Reykjavík, við hús nr. [...], uns aksturinn var stöðvaður af lögreglu.

Telst þetta varða við 1., sbr. 2. mgr. 50. gr. og 1. mgr. 58. gr., allt sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. umferðarlaga nr. 77/2019. Þess er ennfremur krafist að ákærði verði dæmdur til að sæta upptöku á 1.641,90 gaf kannabislaufi, 134,46 gaf maríhúana og 26 kannabisplöntum samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018 og 3 straumbreytum, 4 loftblásurum, 8 viftum, 6 lömpum, 3 loftsíum og dælu, sem lögregla lagði hald á, samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 17. m ars 2022, var ákærða gert að greiða sekt með lögreglustjórasátt 13. mars 2020 fyrir umferðarlagabrot. Þá var ákærða gert að greiða sekt með lögreglustjórasátt 30. janúar 2021 meðal annars fyrir akstur undir áhrifum ávana- og fíkniefna. Þá var ákærða gert að sæta fangelsi í 60 daga með dómi Héraðsdóms Reykjavíkur 26. mars 2021 fyrir þjófnað. Nú síðast var ákærða gert að greiða sekt með lögreglustjórasátt 16. nóvember 2021 fyrir eignaspjöll.

Brot ákærða samkvæmt ákæru voru eftir atvikum framin áður en ákærði gekkst undir framangreindar sáttir og áður en framangreindur dómur var kveðinn upp og verður ákærða því dæmdur hegningarauki nú, sbr. 78. gr. almennra hegningarlaga nr. 19/1940.

Með hliðsjón af sakarefni þessa máls og ákvæðum 77. og 78. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 6 mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 5 ár frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 1.641,90 grömmaf kannabislaufi, 134,46 grömmaf maríhúana og 26 kannabisplöntur, 3 straumbreytar, 4 loftblásarar, 8 viftur, 6 lampar, 3 loftsíur og dæla, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 167.400 krónur, að meðtöldum virðisaukaskatti, og 712.326 krónur í annan sakarkostnað.

Af hálfu ákæruvaldsins flutti málið V-kk-nf R-kk-nf Þ-kk-nf K-kk-þf S-kk-þf E-kk-þf aðstoðarsaksóknara.

S-kk-nf G-kk-nf, aðstoðarmaður dómara, kveður upp dóminn.

DÓMSORÐ:

Ákærði, T-kk-nf H-kk-nf Þ-kk-nf, sæti fangelsi í 6 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 5 árfrá birtingu dómsins að telja.

Upptæk eru gerð til ríkissjóðs 1.641,90 grömm af kannabislaufi, 134,46 grömmaf maríhúana og 26 kannabisplöntur, 3 straumbreytar, 4 loftblásarar, 8 viftur, 6 lampar, 3 loftsíur og dæla.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 167.400 krónur, að meðtöldum virðisaukaskatti, og 712.326 krónur í annan sakarkostnað.

S-kk-nf G-kk-nf